L'alcalde de Gandia es reuneix amb ADIF per a avançar en el desdoblament de la via fèrria en el tram entre Gandia i Cullera
19 febrer 2025

## L'alcalde de Gandia es reuneix amb ADIF per a avançar en el desdoblament de la via fèrria en el tram entre Gandia i Cullera19 febrer 2025Última actualització: 19 febrer 2025

![](../gestion/img/d4735e3a265e16eee03f59718b9b5d03019c07d8b6c51f90da3a666eec13ab35.jpeg)  
  

**José Manuel Prieto**, alcalde de Gandia, va mantindre ahir una reunió amb el president d’ADIF, Luis Pedro Marco de la Peña, a la seu d'este organisme que depén del Ministeri de Transports, Mobilitat i Agenda Urbana, a Madrid. L’objectiu és impulsar conjuntament el desdoblament de la via fèrria entre Gandia i Cullera.

Després de la trobada, Prieto ha recordat que el mes de gener passat es va fer un important pas avant quan el Ministeri de Transports i Mobilitat Sostenible va rebre del Ministeri per a la Transició Ecològica i el Repte Demogràfic la Declaració d'Impacte Ambiental (DIA) favorable per a l'estudi informatiu de l'actuació. Aquesta DIA favorable permetrà que el pròxim mes de març s'alce la suspensió del contracte per a redactar el projecte de les obres que permetran la duplicació de la via.

Aquesta actuació, a la qual Prieto s'ha referit com “u_na aposta estratègica per a la mobilitat que millorarà les connexions i atraurà futures inversions de cara a la connexió amb el corredor Mediterrani”_, és un dels principals eixos del Pacte per les Infraestructures que està impulsant el govern municipal i que implica no sols les administracions superiors, sinó que també té en compte als agents empresarials i socials, i a tots els partits amb representació a l'Ajuntament.

D'altra banda, i respecte a l'estació d'autobusos i la reforma de l'entorn de la pròpia estació de RENFE, la primera autoritat municipal ha informat que en les pròximes setmanes se signarà el conveni de gestió de l'entorn de l'estació. “_És un dels llocs més concorreguts de la ciutat i el primer lloc al qual arriben molts dels nostres visitants i turistes per la qual cosa és necessari actuar en la seua millora_”, ha declarat Prieto.